શ્રી સ્વામિનારાયણ ગુરુકુલ વિશ્વવિદ્યા પ્રતિષ્ઠાનમ્‌ (SGVP)ની શાખા શ્રી સ્વામિનારાયણ ગુરુકુલ દ્રોણેશ્વર ખાતે પૂજ્ય સદ્ગુરુવર્ય શાસ્ત્રી શ્રી માધવપ્રિયદાસજી સ્વામીની ઉપસ્થિતિમાં ભગવાન વેદની પ્રતિષ્ઠા કરવામાં આવી હતી. આ પ્રસંગે ગુરુકુલની કન્યાઓએ ભગવાન વેદને મસ્તક ઉપર પધરાવી શોભાયાત્રા કાઢી હતી. શાળાના મધ્યભાગે વેદની પ્રતિષ્ઠા કરી પૂજ્ય સ્વામીજીએ વિધિવત પૂજન કર્યું હતું. વેદ ભગવાન તથા સ્વામીજીના પૂજન માટે ગુરુકુલની બાળાઓએ સૂતળીમાંથી જાતે બનાવેલી ટોપલીઓમાં છલોછલ પૂષ્પો ભરી મોકલાવ્યા હતા.